Diari Oficial de la Generalitat Valenciana


Sumari del DOGV 4506, del 23-05-2003 (2003/5764)

Notificació de la resolució a María del Carmen Dolz Izquierdo. Expedient núm. OF 136/02.
----------------------------------------------------------------------------------------

### Dades del document

Número de DOGV
:   4506

Data del DOGV
:   23-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5764


Organisme emissor
:   Conselleria de Sanitat

Tipus de document
:   Anunci

Notificació de la resolució a María del Carmen Dolz Izquierdo. Expedient núm. OF 136/02. [2003/5764]
  
No s'ha pogut notificar de forma personal i directa a María del Carmen Dolz Izquierdo els distints tràmits de l'expedient OF 136/02. Es fa ara la publicació de la resolució del director general per a la Prestació Farmacèutica, de data 25 de febrer del 2003, en el Diari Oficial de la Generalitat Valenciana, i en el tauler d'edictes de l'Ajuntament de València, en compliment de l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 22 d'abril de 2003.- El director general per a la Prestació Farmacèutica: José Luis Gomis Gavilán.
  
Identificació de l'ofici:
  
Persona interessada: María del Carmen Dolz Izquierdo.
  
Últim domicili conegut: c/ Callosa d'En Sarrià, núm. 13, 1a.
  
Població: València.
  
Expedient: OF 136/02.
  
Fase: notificació de resolució.
  
«Vista la sol·licitud presentada per M. Carmen Dolz Izquierdo, davant del Col·legi Oficial de Farmacèutics de la Província de València per a la preceptiva autorització d'obertura d'una nova oficina de farmàcia en el municipi de Canet d'En Berenguer, a l'empara del que disposa l'article 3.1.b), del RD 909/1978, de 14 d'abril, per a la zona platja, i examinats els següents fets.
  
Fets
  
I. En data 24 de maig de 1995, per M. Carmen Dolz Izquierdo, se sol·licita del Col·legi Oficial de Farmacèutics de la Província de València, la preceptiva autorització d'una nova oficina de farmàcia en el municipi de Canet d'en Berenguer, a l'empara del que disposa l'article 3.1.b), del RD 909/1978, de 14 d'abril, per a la zona de la platja.
  
II. Iniciat l'expedient amb data 12 de juny de 1995, el Col·legi Oficial de Farmacèutics de la Província de València, notifica a la interessada l'abonament de 80.000 ptes. en el termini de 10 dies, en concepte de provisió de fons per a despeses necessàries de tramitació de l'expedient.
  
III. No conforme amb el dit acte, la senyora Dolz Izquierdo presenta un recurs ordinari, en data 23 de juny de 1995, i sol·licita que li siga tramitat l'expedient d'igual forma.
  
IV. En data 8 de novembre de 1995, per resolució d'esta conselleria no s'admet a tràmit el recurs ordinari presentat per M Carmen Dolz Izquierdo contra l'acte del Col·legi Oficial de Farmacèutics de la província de València, de data 24 de maig de 1995.
  
V. Reiniciat el tràmit el 14 de febrer de 1996, el Col·legi Oficial de Farmacèutics de la província de València acorda tindre per desistida de la seua petició i decretar l'arxivament de les actuacions.
  
VI. No conforme amb este, per M Carmen Dolz Izquierdo s'interposa recurs ordinari.
  
VII. Per resolució de 16 de gener de 1997 d'esta conselleria s'estima el recurs i s'ordena la continuació del tràmit de l'expedient paralitzat.
  
VIII. En data 25 de gener del 2002, pel Col·legi Oficial de Farmacèutics de la província de València s'entrega a esta conselleria l'expedient per a tramitar-lo.
  
IX. Reiniciat el tràmit, es traslladà a les persones interessades, s'hi formularen al·legacions per Inmaculada Ripoll Sanchis i Asunción García Cardo conjuntament, que manifesten la seua oposició a la concessió de l'autorització sol·licitada.
  
Als anteriors fets s'apliquen els fonaments jurídics següents.
  
Fonaments jurídics
  
I. Esta Conselleria de Sanitat és competent per a resoldre la present sol·licitud segons que disposen el Reial Decret 278/1980, de 25 de gener, sobre transferència de competències en matèria de sanitat; Llei 5/1983, de 30 de desembre, de Govern Valencià; la Resolució 62/1986, de 19 de maig, del Consell de la Generalitat Valenciana, que assigna competències en la regulació de les oficines de farmàcia; la Resolució de 20 de juny de 1986, de la Direcció General d'Assistència Hospitalària i Especialitats Mèdiques; la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; el Decret 105/1998, de 21 de juliol, del Consell de la Generalitat Valenciana, sobre competència en matèria d'Ordenació Farmacèutica; Decret 87/1999, de 30 de juliol, i el Decret 198/1999, de 19 d'octubre, del Consell de la Generalitat Valenciana, mitjançant els que s'aprova el Reglament Orgànic i Funcional de la Conselleria de Sanitat.
  
II. Formulada la sol·licitud a l'empara del que disposa l'article 3.1.b) del RD 909/1978, de 14 d'abril, la qüestió a debatre se centra a determinar, si en el present supòsit, concorren els requisits establits en la citada norma d'excepció, és a dir, l'existència d'un nucli de població configurat tal com està establit en la jurisprudència del Tribunal Suprem, de manera que els seus habitants, en nombre no inferior al 2.000, tinguen una dificultat o perillositat superior a l'habitual per a l'accés al servici farmacèutic establit en el municipi.
  
III. En el present expedient no hi ha proves del compliment d'estes.
  
En virtut dels fets i fonaments jurídics anteriors, resolc denegar la sol·licitud formulada per M Carmen Dolz Izquierdo per a l'autorització d'una nova oficina de farmàcia en el municipi de Canet d'En Berenguer, a l'empara del que disposa l'article 3.1.b) del RD 909/1978 de 14 d'abril, per a la zona platja.
  
Que es notifique esta resolució a les persones interessades amb l'advertiment que no exhaurix la via administrativa i que hi poden interposar un recurs d'alçada davant del conseller de Sanitat, en el termini d'un mes comptat a partir de l'endemà de la data de notificació.